நானும் என் அத்தை மகளும், செய்வதறியாமல் நின்றோம். அந்த நேரத்தில் சில உறவினர்கள் எங்கள் இருவருக்கும் திருமணம் செய்து வைத்தார்கள். என் அத்தை மகளை பொன் போல பாதுகாக்க வேண்டியது என் கடமை என்று பாடுபட்டு வருகிறேன். அவள் வருத்தப்பட்டு நான் பார்க்க கூடாது. அவள் அழும்படி நான் வாழக்கூடாது என்பதே எனது எண்ணம். என் மனைவியின் மீது வைத்திருப்பது வெறும் காதல் அல்ல, மாசு மருவற்ற பாசம். அதையும் தாண்டிய, ஜென்ம ஜென்மாந்திர பந்தம். அதை விட்டு விட்டால் நான் வெறும் பிணம். எனவே என் மனைவியின் துயரை எப்படியும் போக்க வேண்டும் என்று வெறிகொண்டு அலைந்தேன். பலரையும் தேடினேன்.